NaiveNeuron/SloPal huggingface dataset:
J. Mikolaj, podpredseda vlády a minister školstva SR: (2008-09-11):
Súčasná slovenská vláda vytvára pre menšiny oproti ostatným európskym štátom až nadštandardné ústretové podmienky, takže osobne odmietam akékoľvek spochybňovanie práv menšín na území Slovenskej republiky a umelé vytváranie atmosféry nenávisti alebo nevraživosti k akejkoľvek menšine žijúcej u nás, ako to vraj vyplýva z tohto prieskumu. Navyše, ak si prečítate rešerš tohto prieskumu alebo tlačovú správu nadácie otvorenej spoločnosti, ktorú k predmetnému prieskumu vydala, nevyplýva z nej, že by mladí ľudia na Slovensku mali negatívny postoj k maďarskej menšine. Formulácia, citujem: „Za posledné dva roky nebezpečne narástol počet Slovákov, ktorí majú negatívny vzťah k maďarskej menšine“, je manipulujúca a zavádzajúca. Správa hovorí, a teraz citujem: „Napríklad až 63,3 % respondentov si myslí, že Maďari by mali hovoriť na verejnosti výlučne po slovensky a po maďarsky by sa mali rozprávať len doma.“ Je to názor ako každý iný. Dokonca si ho dovolím označiť aj za určitý logický, pretože deti vyjadrili želanie rozumieť svojim spoluobčanom, ktorí nehovoria v štátnom jazyku. Ale som presvedčený, že nesúvisí s nenávisťou, ani negatívnym pohľadom na maďarskú menšinu. Žiaci len vyjadrili svoj názor, čo je tiež jedným zo základných ľudských práv. Tvrdenie, že negatívny postoj k maďarskej menšine narastá, je takisto nepodložené skutočnými údajmi. Opiera sa totiž o výskum ešte z novembra roku 2006, ktorý skúmal vzťahy k menšinám. Ten však neobsahuje konkrétne výhrady, čo dokazuje, že mal iný vykonávací projekt, ako aj otázky k dotazníku. Preto je porovnávanie týchto prieskumov a konštatovanie nárastu negatívneho postoja nekorektné. V rezorte školstva sa v oblasti ľudských práv zahŕňajúcich výchovu proti predsudkom, intolerancii, multikultúrnu výchovu venuje primeraná povinnosť. Uskutočňuje sa napríklad Národný plán výchovy k ľudským právam na roky 2005 – 2014, ktorý vznikol ako súčasť dekády výchovy k ľudským právam, vyhlásených Organizáciou spojených národov. Súčasťou plánu je vzdelávanie pedagógov, vydávanie publikácií a monitorovací a hodnotiaci systém rozsahu a kvality výučby k ľudským právam. Podľa výsledkov výskumu Vzdelávanie a uplatňovanie ľudských práv žiakov základných a stredných škôl žiaci prisudzujú právo na slobodu pohybu bez strachu napríklad farby pleti, národnosti, náboženstva a podobne, vysokú mieru dôležitosti. Až 86,5 % žiakov považuje toto právo za dôležité, pričom 72 % mu priradilo najvyššiu mieru dôležitosti, a to tiež je prieskum. Multikultúrna výchova už má svoje miesto v obsahu výchovy a vzdelávania potvrdené aj štátnym vzdelávacím programom ako prierezová téma. Postoje sa formujú nielen v škole, ale aj v rodinnom prostredí, takisto osobnými skúsenosťami, priateľmi, mobilitou. Sú aj odrazom politickej a spoločenskej situácie. Týmto chcem na záver povedať, že tiež vy, pán poslanec, vaša politická strana má vysoký vplyv na formovanie názorov a postojov občanov slovenskej aj maďarskej národnosti. Ďakujem pekne.
Laššáková, Jana, podpredsedníčka NR SR (2014-09-17):
Ďakujem. Takže obedňajšia prestávka. Prajem vám dobrú chuť. (Prestávka.) (Po prestávke.)
Pellegrini, Peter, predseda NR SR (2015-12-02):
Ďakujem pekne, pani podpredsedníčka. Ďalší v rozprave vystúpi pán poslanec Hraško. Nech sa páči.
B. Bugár, podpredseda NR SR: (2006-02-01):
Ľ. Navrátilová, poslankyňa: Ďakujem za slovo. Pán kolega Horváth, toto, čo teraz ste predviedli, alebo budem ti tykať, si predviedol, je voči poslancom absolútne nekorektné. To, že došla sem rozsiahla novela zákona o štátnej službe, ktorá v podstate neprešla medzirezortným pripomienkovým konaním, bolo dosť zlé. Ale to, že ideme meniť úrad alebo rušiť úrad takouto rozsiahlou poslaneckou iniciatívou, ktorá neprešla, mimochodom, výbormi. Pán podpredseda, inak ja by som prosila, aby sa to vrátilo do výborov. A teraz len upozorňujem vás, kolegovia, na štyri momenty, ktoré sú v tejto novele, ktoré som stihla, lebo sa jednoducho nedá celé prejsť. Okrem toho, že sa ruší Úrad pre štátnu službu, tak sa menia podmienky na nominovanú štátnu službu. Nominovaná štátna služba, to sú v podstate úradníci, ktorí majú vysoké platy. Pán minister, plat vašej pani šéfky úradu je 92 000 mesačne a dostala minulý rok pol milióna korún odmeny. Vy uvoľňujete ešte aj toto financovanie, ale predovšetkým v nominovanej štátnej službe bola podmienka znalosť cudzieho jazyka. Vypúšťa sa. V normálnej štátnej službe sa však pridávajú podmienky na prijatie ovládaním počítačovej techniky, takto to poviem. Absolútne nevhodným prostriedkom na tieto skúšky je európsky vodičský preukaz pre počítače, pretože ak mám právnika, ten pravdepodobne nemusí ovládať z počítačov úplne všetko. A tento prostriedok môže sa použiť, ale nepatrí absolútne do zákona. Nepatrí do zákona. Chcem sa teda opýtať...
Hrnčiar, Andrej, podpredseda NR SR (2016-12-06):
Pán poslanec Grendel.
T. Cabaj, poslanec: (2001-12-19):
J. Migaš, predseda NR SR: Pani poslankyne, páni poslanci, dovoľte mi ešte raz vám zaželať všetko dobré. (Spev poslancov.) Pani poslankyne, páni poslanci, končím 53. schôdzu Národnej rady Slovenskej republiky. Vyhlasujem ju za skončenú. Ešte raz vám, vašim rodinám, zamestnancom Národnej rady Slovenskej republiky, občanom Slovenskej republiky želám príjemné a pokojné sviatky. Pozývam vás na čašu vína do priestorov za rokovacou miestnosťou. Pozývam vás na čašu vína. Všetko dobré, pani poslankyne, páni poslanci. (Rokovanie 53. schôdze NR SR sa skončilo o 12.36 hodine.)
P. Farkas, poslanec: (2001-12-13):
J. Migaš, predseda NR SR: Hlasujeme o prvom pozmeňujúcom návrhu pána poslanca Andrassyho. (Hlasovanie.) Prítomných je 129 poslancov, za 43, proti 33, zdržalo sa 48, nehlasovalo 5. Prvý návrh pána poslanca Andrassyho sme neschválili. Druhý.
P. Hrušovský, predseda NR SR: (2003-05-21):
(Hlasovanie.) 134 prítomných, 45 za návrh, 47 proti, 41 sa zdržalo, 1 nehlasoval. Návrhy sme neschválili.
Laššáková, Jana, podpredsedníčka NR SR (2012-05-10):
Pán poslanec Martvoň, nech sa páči.
P. Paška, predseda NR SR: (2007-03-21):
S faktickou poznámkou na vaše vystúpenie sa hlásia pán poslanec Faič, Kahanec, pani poslankyňa Vaľová. Končím možnosť prihlásiť sa s faktickou poznámkou. Nech sa páči, pán poslanec Faič.
Blanár, Juraj, podpredseda NR SR (2022-12-07):
Päť faktických poznámok na vaše vystúpenie, pán poslanec. Ako prvý pán poslanec Suja, nech sa páči.
Budaj, Ján, poslanec NR SR (2016-09-14):
Ďakujem pekne. Dámy a páni, vskutku po novembri pokusy zrealizovať reformu, to, čo tu začalo vznikať po roku 1948, majú dlhú históriu. Predkladateľ tejto novely zákona poukazuje na očividnú dieru v zákone, ktorá ale, obávam sa, iste to všetkých z vás napadlo, sa nám v tom zákone neuchováva len tak náhodou. Zdá sa, že tisíce kvázi podnikateľov hospodária s pôdou vlastníkov, s ktorými nemajú vzťahy, berú dotácie z Európskej únie neprávom, získavajú výhodu na úkor tých, ktorí sú skutočnými majiteľmi a ktorým buď neplatia nájomné, alebo títo majitelia môžu byť, neraz ani nevedia, že kdesi vo výkazoch poberania dotácií sa zjavujú aj parcelné čísla s ich pozemkami. Kolega Martin Fecko vytrvale upozorňuje, že lobizmus záujmov tejto kradnúcej skupiny kvázi podnikateľov udržiava dieru v zákone už dlhé roky. Vskutku apelujem okrem neho na, popri ňom aj ja na všetkých vás, ktorí nemáte namočené prsty v žiadnom podobnom zlodejstve, aby ste vrátili šancu tým státisícom vlastníkov, často jednoduchých ľudí, ktorí sa nevedia súdne brániť, ak im poslanci nechali v zákone takúto dieru. Isteže, keď on zistí a keď by sa dopátral, že nejaký špekulant uvádza jeho parcely a získava na ne dotácie a že tam je čestné prehlásenie a tak ďalej a tak ďalej. Ale koľko percent ľudí to zistí, koľko percent si najme advokáta, koľko percent sa domáha nápravy? Obávam sa, že je to iba zlomok. Práve vy vaším hlasovaním môžete pomôcť, aby Národná rada chránila týchto vlastníkov a dávala im šancu získavať spravodlivé nájomné za majetok, ktorý vlastnia. Ďakujem.
B. Bugár, podpredseda NR SR: (2005-10-25):
V rokovaní budeme pokračovať prvým čítaním o vládnom návrhu zákona o osobitnom kvalifikačnom predpoklade na zabezpečenie preneseného výkonu štátnej správy na úseku bývania (tlač 1299). Znovu prosím pána ministra výstavby a regionálneho rozvoja, aby uviedol vládny návrh zákona.
Laššáková, Jana, podpredsedníčka NR SR (2015-11-26):
Pán podpredseda vlády, nech sa páči.
Kollár, Boris, predseda NR SR (2022-10-20):
Prosím, prezentujme sa a hlasujeme. (Hlasovanie.) Prítomných 133 poslancov, za 127, proti 5, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Pellegrini, Peter, predseda NR SR (2015-12-03):
Ďakujem veľmi pekne. Na vaše vystúpenie je jedna faktická poznámka. Končím možnosť prihlásiť sa s faktickými. Pán poslanec Kuffa, nech sa páči. Poprosím pánovi Kuffovi, nemáte kartu, preto vám to nejde, ale zapnite mikrofón na mieste navrhovateľa, poprosím. Alebo vám to zaplo na mieste teraz, kde sedíte. Tak, prosím, to vypnúť. A skúste dať pánovi poslancovi. Kartu si preložte, pán poslanec, inak to nedá. Pán poslanec, ten mikrofón údajne nefunguje dnes, tak vás poprosím predsa len z nejakého miesta predniesť tú faktickú poznámku. Kľudne z miesta spravodajcu môžete. Nech sa páči, máte dve minúty.
Cigániková, Jana, poslankyňa NR SR (2018-05-22):
Pekne, pekne. Ďakujem, dobre. Tak budem aspoň kúštik pokračovať ešte. Chcem teda povedať, že veci, ktoré som teraz čítala, sa opakujú už niekoľko rokov. Myslím si, že ani NKÚ neupozorňuje úplne prvýkrát a keďže, ako som povedala, robí si svoju prácu dobre, myslím si, že táto vláda mala už niekoľkokrát príležitosť urobiť zmeny. Verím, že teda jedného dňa k tomu naozaj príde, čím skôr, tým lepšie, lebo na to doplácame všetci. Chcem sa trošku pochváliť. Musím povedať, že táto správa potvrdila naše opatrenie z reformy, zdravotníckej reformy SaS, ktorú robíme. Hlavne, čo reflektujem, potreba riadenia ako siete, centrálne obstarávanie, jednotné výkazníctvo, ekonomický systém, nemocničný systém, stanovenie kritérií kvality, kvantity, prehodnocovanie pravidelné, takisto porovnávanie, zverejňovanie a kontrola, kontrola, kontrola. Mám pocit, že v tých štátnych nemocniciach a organizáciách ako by bolo jedno, kto čo robí a akoby nikoho nezaujímali výsledky a keď teda sa na niečo príde, tak robia sa len opatrenia, aby sa teda čo najviac zmiernil dopad. Ďalšie opatrenia, ktoré takisto si myslím, že sú veľmi potrebné, sú guidelines, teda nejaké postupy štandardné, štandardizované. Osobná zodpovednosť manažérov a nieže ich teda odmeníme tým, že ich dáme na lepšie miesto, ako to u štátnej správe býva. Toto by súkromník asi nerobil. Určite je potrebná elektronizácia zdravotníctva a keď to celé tak čítam a zhodnocujem, mňa stále dokola napadá, ako to, že na toto všetko súkromník nepotrebuje zákon, ani kontrolu a správu NKÚ, tá motivácia je prirodzená. Tieto všetky veci, veď si predstavte, čokoľvek z toho som čítala, je nemysliteľné, aby to robil ktokoľvek vo svojej vlastnej firme, vo svojom podniku. Keď mám tam nešikovného manažéra, nedám ho vyššie, keď nevychádzam, tak jednoducho budem si nejakým spôsobom prepočítavať, koľko čo stojí, nebudem robiť veci, ktoré, kde sa zadlžím a nebudem súhlasiť s takou cenou, ktorá ma bude zadlžovať a na základe ktorej potom nebudem vedieť dávať výplaty a kde budem mať nešťastných zamestnancov. To, to sú siahodlhé dôsledky a súkromník na toto nepotrebuje žiadny zákon a ani príkaz, ani nejakú kontrolu, je to prirodzená, tá motivácia a áno, tá motivácia je zisk. A ja to hovorím naschvál preto, aby sme si uvedomili, že zisk vie štát regulovať. Vie. Štát má v rukách legislatívu, vie ho regulovať. Čo ale regulovať nevie, ako sa za posledné roky ukazuje, je plytvanie politických nominantov, odhaduje sa až na 1,5 miliardy eur. Čiže ja si myslím, že úloha štátu je tvorba pravidiel, tvorba legislatívy, regulácia, dôsledná kontrola, vynucovanie pravidiel, ktoré platia pre všetkých rovnako bez ohľadu na vlastníctvo a na nominantov. Myslím, že táto správa je jasným dôkazom, že štát nemá nakupovať zdravotnú starostlivosť, ani prevádzkovať nemocnice a už vôbec nie nemocnice a zároveň poisťovne.
P. Paška, predseda NR SR: (2008-09-18):
(Hlasovanie.) Ešte raz vás poprosím. Vyhlasujem predchádzajúce hlasovanie za zmätočné a budeme hlasovať ešte raz, pán spravodajca.
Grendel, Gábor, podpredseda NR SR (2021-06-30):
... oni to vedia zvýšiť tú intenzitu, len to chvíľu trvá.
Mikloš, Ivan, podpredseda vlády a minister financií SR (2010-11-30):
Ďakujem pekne. Vážený pán predseda, vážené panie poslankyne, vážení páni poslanci, dovoľte mi uviesť novelu zákona č. 497/2009 Z. z. o štátnom rozpočte na rok 2010, ktorá sa predkladá na rokovanie Národnej rady a ktorá reaguje na aktuálnu situáciu vo verejných financiách po zohľadnení makroekonomického vývoja. Súčasťou predloženého návrhu je stručné hodnotenie aktuálneho makroekonomického vývoja a vývoja verejných financií. Hlavný fiškálny cieľ vlády na rok 2010 bol stanovený v rámci rozpočtu verejnej správy v podobe deficitu verejnej správy vo výške 5,5 % HDP. A súčasný odhad deficitu verejnej správy je vo výške 7,84 % HDP. Zhoršenie štátneho rozpočtu na hotovostnej báze je zapríčinené hlavne horším vývojom daňových príjmov, ako sa predpokladalo, o 620,5 mil. eur, čo možno pripísať vývoju základných makroekonomických veličín. Zároveň sa znižuje objem nedaňových príjmov vo výške 43,5 mil. eur, súvisí s nerealizovaným predajom kapitálových a nehmotných aktív a neplnením príjmov z administratívnych poplatkov v niektorých kapitolách štátneho rozpočtu. Z dôvodu potreby zabezpečenia krytia nevyhnutných výdavkov vo výške 200 mil. eur na odstránenie škôd spôsobených povodňami, na zníženie deficitu základného fondu starobného poistenia a na zabezpečenie zvýšených výdavkov na sociálnu inklúziu sa upravujú aj celkové výdavky štátneho rozpočtu. Realokáciou sa zabezpečí krytie výdavkov vo výške 70 mil. eur a o 130 mil. eur sa zvyšuje suma celkových výdavkov štátneho rozpočtu. V nadväznosti na zmenu celkových príjmov a celkových výdavkov sa zvyšuje aj schodok štátneho rozpočtu o 794 mil. eur. Ďakujem pekne.
Pavol Paška, predseda NR SR (2013-03-19):
(Hlasovanie.) 138 prítomných, 78 za, 49 proti, 11 sa zdržalo. Sme v treťom čítaní . Otváram rozpravu. Nemám prihlášku, vyhlasujem rozpravu za skončenú a budeme hlasovať o návrhu zákona ako o celku.
K. Tóthová, poslankyňa: (2004-09-23):
Táto interpelácia sa týka konkrétneho prípadu v meste Malacky a je taká závažná, že sa v tomto meste pripravuje protestná akcia voči liknavosti vybavovania tejto veci. O čo ide? Vážený pán minister, v októbri 2002 prechodom kompetencií zo štátnej správy na samosprávu bola na mesto Malacky delimitovaná investorská činnosť akcie Základná škola Jánošíkova. Financovanie celej investičnej akcie bolo schválené v štátnych rozpočtoch v rokoch 2001 až 2003 v celkovej obstarávacej cene 120 miliónov, čo bolo prijaté aj uzneseniami vlády Slovenskej republiky č. 805/2000, č. 790/2001, č. 11231/2002 a následne Národná rada Slovenskej republiky prijala príslušné zákony, ktoré dali právny podklad takýmto uzneseniam. Mesto Malacky zrealizovalo celú investičnú akciu ako prenesený výkon štátnej správy. Stopercentné financovanie garantoval štátny rozpočet. Chýbajúca suma 75 106-tisíc korún mestu Malacky doteraz nebola poskytnutá, hoci o ňu primátor mesta niekoľkokrát žiadal ministerstvo školstva, ako aj ministerstvo financií. Škola našťastie je postavená, skolaudovaná a mesto Malacky má voči dodávateľovi stavby 75-miliónový záväzok. Jeho nezaplatením vznikajú sankcie vo výške 1 milióna slovenských korún mesačne. Obraciam sa preto, pán minister, na vás, aby ste urýchlene riešili uvedený prípad, uhradili mestu Malacky príslušnú sumu, ku ktorej ste zaviazaní uzneseniami vlády. Inak hrozí, že mesto Malacky príde o dostavanú školu, pretože 75-miliónový záväzok zo svojho rozpočtu uhradiť nemôže. Navyše, čím dlhšie je neuhradená spomínaná suma, tým vznikajú vyššie sankcie vo výške 1 milióna korún mesačne. Ďalšia moja interpelácia sa týka pána ministra financií, pretože v tejto záležitosti je aj jeho kompetencia. Samozrejme, vážené panie poslankyne, vážení páni poslanci, nebudem vás obťažovať opätovným čítaním tohto textu, pretože tento text bude zaslaný ako interpelácia aj pánovi ministrovi financií a budem očakávať aj jeho skorú, podľa zákona určenú odpoveď. Ďalšia moja interpelácia sa týka... (Ruch v sále.)
Glváč, Martin, podpredseda NR SR (2016-06-15):
Ďakujem pekne. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Jeden pán poslanec, ukončujem možnosť sa prihlásiť do rozpravy. Nech sa páči, pán poslanec Jurzyca.
Petrák, Ľubomír, poslanec NR SR (2018-12-05):
Ďakujem pekne za slovo. Vážené kolegyne, kolegovia, dovolím si vás pozvať na seminár, ktorý organizuje výbor pre vzdelávanie spolu so Slovenskou akadémiou vied a Spoločným výskumným centrom Európskej komisie v rámci projektu Veda v parlamente. Téma dnešného seminára je uplatnenie absolventov škôl na trhu práce v súvislosti s Industry 4.0. Seminár sa začína v kinosále o dvanástej hodine. Všetci ste vítaní. Ďakujem pekne.
Jurinová, Erika, podpredsedníčka NR SR (2016-02-11):
Ešte predtým, ako otvorím rozpravu, tak s procedurálnym návrhom sa hlási Igor Hraško. Nech sa páči.
Laurenčík, Milan, podpredseda NR SR (2021-05-13):
Ďakujem. Na vaše vystúpenie evidujem jednu faktickú poznámku. Uzatváram možnosť prihlásiť sa s faktickou poznámkou. Nech sa páči, pani poslankyňa Anna Zemanová.
P. Paška, predseda NR SR: (2009-11-04):
Nabudúce, pani poslankyňa, toto do rozpravy potom dať, lebo sú faktické poznámky, mali by ste reagovať na svojho predrečníka. Pán poslanec Lipšic, nech sa páči, vaša reakcia.
J. Podmanický, poslanec: (2009-04-16):
Predložený návrh zákona o štátnom jazyku, o ktorom rokujeme, má napomôcť zvýšiť funkciu ako dorozumievacieho jazyka Slovenskej republiky. Tak, myslím si, že naozaj sa tu vytvára búrka v poháre vody, pretože predložený návrh zákona o štátnom jazyku, opakujem, nijakým spôsobom nezasahuje do práv národnostných menšín v Slovenskej republike.
Paška, Pavol, predseda NR SR (2013-12-18):
Chcete reagovať, pán poslanec? Nech sa páči.
Kéry, Marián, poslanec NR SR (2020-12-17):
Ďakujem za slovo, pán podpredseda. Chcel by som len pripomenúť mojim kolegom zo zahraničného výboru, že dnešné zasadnutie sa uskutoční o 12. hodine v miestnosti číslo 149. Ďakujem.
Pellegrini, Peter, podpredseda NR SR (2020-05-20):
Pán poslanec Šimko.
Figeľ, Ján, podpredseda NR SR (2013-04-16):
S reakciou na faktické, nech sa páči, Ivan Štefanec.
Jurinová, Erika, poslankyňa NR SR (2011-06-02):
Takže naozaj sa bojíme šikanovania? Všetci, či ktorí sme teraz pri moci, ktorí sme teraz v opozícii? Ak konáme v medziach zákona, nemáme sa čoho báť. Ak je to inak, tak vlastne sami priznávame, že v našom štáte je niečo choré, a z toho mi vyplýva o to väčší dôvod umožniť orgánom hneď konať. Preto vás vyzývam, vážení kolegovia a kolegyne, konajme. A začínam mať veľmi silný pocit, neviem sa mu ubrániť, že čím dlhšie sú poslanci v parlamente, tým viac sa im vytráca schopnosť posúdiť túto zmenu objektívne a dokonca v rozpore so svojou predvolebnou agendou. Ďakujem.
Hufková, Eva, poslankyňa NR SR (2013-11-29):
Pán predseda, dajte hlasovať o návrhu zákona ako o celku s odporúčaním gestorského výboru schváliť.
M. Číž, podpredseda NR SR: (2008-04-10):
(Prerušenie rokovania o 17.18 hodine.) (Pokračovanie rokovania o 18.00 hodine.)
Ľ. Jahnátek, minister hospodárstva SR: (2007-10-16):
Za nekalé obchodné praktiky podnikateľov voči spotrebiteľom sa podľa uvedenej smernice považuje akékoľvek konanie, opomenutie, spôsob správania, obchodná komunikácia vrátane reklamy a marketingu obchodníka, priamo spojené s podporou, predajom alebo dodávkou produktu spotrebiteľom. Keďže na základe uvedeného sa nekalé obchodné praktiky vzťahujú aj na reklamu, je potrebné jednotlivé ustanovenia smernice transponovať do zákona o reklame. Po prijatí predloženého návrhu bude spotrebiteľ chránený pred nepovolenou reklamou, ktorá vykazuje znaky nekalej obchodnej praktiky v zmysle zákona o ochrane spotrebiteľa. Súčasne sú v predloženom návrhu zohľadnené aj zmeny smerníc o klamlivej a porovnávacej reklame. Návrhom, ktorý predkladám, novelizuje ministerstvo hospodárstva i zákon č. 128/2002 Z. z. o štátnej kontrole vnútorného trhu vo veciach ochrany spotrebiteľa. Zapracovať obe novely do jedného návrhu sa ministerstvo rozhodlo preto, že nejde o rozsiahlu novelu zákona o štátnej kontrole vnútorného trhu a že zmeny zákona súvisia aj s dozornou činnosťou Slovenskej obchodnej inšpekcie proti nekalým obchodným praktikám. Novelou sa rozširujú kompetencie Slovenskej obchodnej inšpekcie tak, aby pri výkone dozoru mohla ukladať záväzné pokyny na odstránenie nedostatkov, objasňovať priestupky a zakázať konanie, ktoré je nekalou obchodnou praktikou a podobne. Predložený návrh je v súlade s Ústavou Slovenskej republiky inými zákonmi a medzinárodnými zmluvami, ktorými je Slovenská republiky viazaná. Vážený pán predsedajúci, vážené panie poslankyne, páni poslanci, dovoľujem si vás požiadať o podporu predloženého návrhu. Ďakujem.
Kotleba, Marian, poslanec NR SR (2021-04-01):
Magduška, výborný prejav a... (reakcie z pléna), naozaj aj z pohľadu tvojej odbornosti... (Výkriky z pléna. Zmĺknutie rečníka.) Ja počkám. (Reakcie z pléna. Vstup predsedajúceho.)
Grendel, Gábor, podpredseda NR SR (2021-01-12):
Ďakujem, pán minister, prosím, zaujmite miesto pre navrhovateľov. A teraz prosím člena ústavnoprávneho výboru pána poslanca Ondreja Dostála, aby ako spoločný spravodajca podal informáciu o výsledku rokovania výborov o tomto návrhu vlády a návrh uznesenia Národnej rady.
Přidal, Alojz, poslanec NR SR (2013-09-24):
Pani podpredsedníčka, prosím, dajte hlasovať o postúpení predmetného návrhu zákona do druhého čítania.
Blaha, Ľuboš, poslanec NR SR (2020-10-13):
Ďakujem pekne za korektný a vecný prejav, lebo tento prejav nebol o nejakej politickej nenávisti, ale bol odborný a právny. A pán predseda upozornil na protiprávne porušovanie ľudských práv. A ja mám niekoľko otázok, lebo nie som právnik, tak by som potreboval vyjasniť niektoré pojmy. Ak obmedzíte slobodu človeka bez opory v zákone, tak ste únosca. Tak ja sa pýtam, bola povinná karanténa štátu únos? Lebo bolo to bez opory v zákone. Ak niekoho prinútite dať vám peniaze bez opory v zákone, tak ste zlodej alebo lúpežník. A pýtam sa, teda boli pokuty za nenosenie rúška krádežou alebo lúpežou? Ak niekomu zničíte živobytie bez opory v zákone, tak ste bandita. Bolo zatváranie reštaurácií a ničenie športu a kultúry štátnym banditizmom? Toto sú kľúčové otázky. Pán minister hovoril o tom, že ide o otázku formálnych nedostatkov. Ale, preboha, toto nie je otázka formálnych nedostatkov. Toto je otázka fungovania štátu. Veď tu sa bavíme o zločinnom konaní štátu, o zločinoch vlády Igora Matoviča. Pretože štát môže fungovať jedine na základe zákona. A teraz je tu veľký problém v tom, že táto vládna koalícia funguje, že je zakázaná kritická diskusia. Vidíme to v priamom prenose na príklade Richarda Sulíka bez toho, že by som sa ho išiel teraz zastávať. Ale strana, jedna strana koalície má nejaký názor, ktorý je iný ako tí zvyšní, a tu sa okamžite počúvame od Igora Matoviča, že pán Sulík je sabotér, vrah, čo spôsobuje smrť ľudí, klamár a podobne. Viete, je to veľmi nebezpečné a videli sme to dneska v priamom prenose, keď pán Kollár ho potom spájal s kotlebovcami a tak ďalej. Je to nebezpečné, pokiaľ takýmto spôsobom zamedzujete kritickej diskusii, pretože potom sa môže stať to, že zbabrete ešte aj núdzový stav, ešte aj opatrenia proti koronakríze. Toto sa práve dnes stalo. Ďakujem pekne.
Pleštinská, Zita, poslankyňa NR SR (2021-03-17):
Vážený pán predsedajúci, dovoľte mi navrhnúť, aby sme hlasovanie, o tlači 367 a tlači 440 hlasovali zajtra o 11.00 hod.
Tomanová, Viera, poslankyňa NR SR (2014-11-10):
Ďakujem veľmi pekne. Pán Kaník, klamete bohapusto a s plechovou tvárou. Neustále si privlastňujete výsledky, ktoré dosiahla vláda Roberta Fica. V tejto súvislosti len pripomeniem, že vaše čerpanie fondov bolo závratne nízke, 3,03 % a 7,07 %, pričom nehovorím o JPD Bratislava. A v tejto súvislosti poviem ešte, dokonca sme nastúpili v júli a zastavila kvôli neuspokojivým výsledkom v čerpaní Európskeho sociálneho fondu čerpanie fondov od júla 2006 do októbra 2008 Európska únia. Škandalizujete sociálne podniky. Prečo to robíte? Zlyhal v prvom rade bardejovský sociálny podnik. Aj to je, že ani jeden z nich nepodnikal ani jeden rok. Ešte sa len rozbiehali, boli v čase verejného obstarávania investícií. Nakoniec skonštatoval aj Brusel, že tu nedošlo k neoprávnenej štátnej pomoci a porušeniu hospodárskej súťaže. V tejto súvislosti vám len pripomeniem, kto bol za bardejovským sociálnym podnikom, bol to poslanec za SDKÚ pán Pataky. Mám hovoriť o tom, koľko peňazí ste vysolili v dolároch za zákon o II. pilieri, ktorý sa musel prerobiť potom na našom ministerstve? Mám hovoriť o tom, že ste na to použili pôžičku z Európskej sociálnej banky? Mám hovoriť o tom, že ste na služobných autách s priateľmi odišli na dovolenku do cudziny, a tak nielen jedným autom, ale aj druhým autom, ktoré viezlo vašich priateľov? O tomto všetkom chcete tu hovoriť? Dovolíte si brať do úst moju dcéru a Bernátka, ktorá vyhrala všetky súdy vrátane rozhodnutia Najvyššieho súdu vo vzťahu k Bernátkovi? Hovoríte tu o Mádlovej? Postupovali sme tu podľa pani Radičovej platného výnosu, hneď ako sme nastúpili do vlády. Neporušil sa žiadny právny predpis z našej strany... (Prerušenie vystúpenia časomerom.)
M. Jureňa, poslanec: (2008-05-20):
Som veľmi rád, že ste ocenili transparentnosť tohto návrhu. No a čo sa týka orgánov, tak tuná musím dať do pozornosti jednu takú malú už historickú faktickú poznámku, pretože uznávam, že orgány sú veľmi dôležité, pretože od dobrého orgánu závisí výkon. Ale ja keď som nastúpil na post ministra pôdohospodárstva, tak napr. taký štátny podnik Hydromeliorácie nemal zriadenú dozornú radu. A nemal ju zriadenú x rokov, možno 4 roky. Aj Hydromeliorácie sú štátny podnik, štátna inštitúcia. A správne ste povedali, že vláda zodpovedá za to, či sú tieto orgány zriadené a funkčné. A tam to vtedy akosi nevadilo, že jednoducho v tých Hydromelioráciách sa bačovalo, tak ako sa bačovalo, že sa tam brali úvery netransparentne. Takže treba sa troška pozrieť aj niekedy historicky do určitých súvislostí. Toľko som len chcel pripomenúť, pochopiteľne, považujem za dôležité, aby ten... (Vystúpenie prerušené časomierou.)
M. Číž, podpredseda NR SR: (2008-07-01):
(Hlasovanie.) Prítomných 132 poslancov, za návrh 41 poslancov, proti 1 poslanec, zdržalo sa 88 poslancov, nehlasovali 2 poslanci. Konštatujem, že Národná rada nebude pokračovať v rokovaní o tomto návrhu zákona. Ďalej budeme hlasovať v prvom čítaní o návrhu poslanca Národnej rady Slovenskej republiky Petra Gaburu na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov (tlač 673). Poprosím spravodajcu z výboru pre sociálne veci a bývanie pána poslanca Jozefa Šimka, aby tento návrh a hlasovanie uviedol.
Ďuriš Nicholsonová, Lucia, podpredsedníčka NR SR (2017-03-30):
Pán Matovič bol posledným písomne prihláseným do rozpravy. Otváram teraz možnosť prihlásiť sa ústne. Končím možnosť prihlásiť sa do rozpravy. Do rozpravy sa prihlásilo sedem pánov poslancov. (Reakcia z pléna.) Neviem, skúste ešte raz, skúste si povytiahnuť kartu, pán poslanec. Počkáme ešte na pána poslanca Kresáka. Poprosím technikov, keby pomohli pánovi poslancovi. Aha, ďakujem pekne, dobre. Takže končím možnosť prihlásiť sa do rozpravy. Do rozpravy sa prihlásilo osem pánov poslancov. Ako prvý vystúpi pán poslanec Simon, nech sa páči.
P. Markovič, poslanec: (2007-10-29):
Pán poslanec Horváth, nemám až taký problém s tým, že by ste mali iný koncept a iný pohľad na zdravotníctvo, len nám ho už konečne povedzte, pretože návrhy, ktoré prinášate, sú návrhy, ktoré sú v rozpore s vaším programovým vyhlásením, s tým mandátom, ku ktorému sa stále hlásite, a výsledkami volieb, ktorými operujete, že občania odmietli našu politiku a vám dali mandát, áno, ale prečítajte si vlastné dokumenty, na čo vám ten mandát dali. Určite vám ho nedali na rušenie plurality zdravotných poisťovní a na vytváranie jednej zdravotnej poisťovne. Tu je odpoveď veľmi jednoduchá.
Danko, Andrej, podpredseda NR SR (2023-11-15):
Pani poslankyňa Luščíková.
Danko, Andrej, podpredseda NR SR (2023-12-19):
Bez reakcie pána poslanca. Vyhlasujem rozpravu za skončenú. Chce k rozprave zaujať stanovisko navrhovateľ? Takže ospravedlňujem sa, do rozpravy ešte sa prihlásil pán minister Boris Susko. Ešte do rozpravy, no.
Kollár, Boris, predseda NR SR (2022-11-08):
Ešte pristúpime k tretiemu čítaniu návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. A teraz pristúpime o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Laššáková, Jana, podpredsedníčka NR SR (2015-10-30):
Nech sa páči, pán poslanec Hlina, máte slovo. Pripraví sa pán poslanec Lipšic.
P. Paška, predseda NR SR: (2009-09-09):
(Hlasovanie.) 126 prítomných, 116 za, 1 proti, 8 sa zdržali, 1 nehlasoval. Návrhy sme schválili. Pán poslanec Kovarčík uvedie v prvom čítaní hlasovanie o zákone č. 321/2002 Z. z. o ozbrojených silách Slovenskej republiky. Je to tlač 1168.
Laššáková, Jana, podpredsedníčka NR SR (2012-09-28):
Prosím, prezentujme sa a hlasujeme. (Hlasovanie.) Prítomných 120 poslancov, za návrh hlasovalo 83, proti boli 3 poslanci, zdržalo sa 34 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. A teraz pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím, pán spravodajca, uveďte hlasovanie.
Bugár, Béla, podpredseda NR SR (2018-12-04):
Ďakujem. Pani poslankyňa Kiššová.
Hort, Milan, podpredseda NR SR (2011-09-13):
Ďakujem pekne, pani ministerka, zaujmite miesto pre navrhovateľov. A teraz dávam slovo spoločnej spravodajkyni z ústavnoprávneho výboru pani poslankyni Jane Dubovcovej, ktorú tento výbor určil ako spravodajkyňu, aby informovala Národnú radu o výsledku rokovania výborov o tomto návrhu zákona, aby odôvodnila návrh a stanovisko gestorského výboru, pretože sme v druhom čítaní. Nech sa páči.
Danko, Andrej, podpredseda NR SR (2024-05-21):
Pán poslanec Hlina, nech sa páči, pripraví sa pani poslankyňa Kolíková.
Madej, Róbert, poslanec NR SR (2011-10-21):
Ďakujem pekne. Vážený pán predseda, panie poslankyne, páni poslanci, dovoľte mi, aby som predniesol správu Ústavnoprávneho výboru Národnej rady Slovenskej republiky o prerokovaní návrhu Ústavnoprávneho výboru Národnej rady Slovenskej republiky na vydanie zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov v druhom čítaní. Ústavnoprávny výbor Národnej rady Slovenskej republiky ako gestorský výbor k návrhu Ústavnoprávneho výboru Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky v znení neskorších predpisov, podáva Národnej rade Slovenskej republiky správu o prerokovaní návrhu predmetného ústavného zákona v druhom čítaní vo výbore. Národná rada Slovenskej republiky uznesením z 21. októbra 2011 pridelila návrh Ústavnoprávneho výboru Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky na prerokovanie Ústavnoprávnemu výboru Národnej rady Slovenskej republiky ako gestorskému výboru. Gestorský výbor prerokoval návrh ústavného zákona na svojej 47. schôdzi 21. októbra 2011. Uznesením č. 326 odporučil Národnej rade Slovenskej republiky vládny návrh ústavného zákona schváliť s troma pozmeňovacími a doplňujúcimi návrhmi, ktoré sú uvedené v spoločnej, v správe. Poslanci Národnej rady Slovenskej republiky, ktorí nie sú členmi ústavnoprávneho výboru, neoznámili v určenej lehote gestorskému výboru žiadne stanovisko. Správa Ústavnoprávneho výboru Národnej rady Slovenskej republiky bola schválená uznesením Ústavnoprávneho výboru Národnej rady Slovenskej republiky z 21. októbra 2011 pod číslom 327. Výbor poveril spravodajcu Róberta Madeja, poslanca Národnej rady Slovenskej republiky, aby v súlade s § 80 ods. 2 zákona o rokovacom poriadku Národnej rady Slovenskej republiky v znení neskorších predpisov informoval o výsledku rokovania Ústavnoprávneho výboru Národnej rady Slovenskej republiky a aby odôvodnil návrh a stanovisko gestorského výboru k návrhu ústavného zákona na schôdzi Národnej rady Slovenskej republiky. Pán predseda, prosím, aby ste otvorili rozpravu a súčasne sa hlásim ako prvý do rozpravy.
Žitňanská, Lucia, poslankyňa NR SR (2014-06-10):
Ďakujem pekne. Ja len krátko; pán poslanec, ja si myslím, že by sme si mali byť vedomí kompetencií a ústavného postavenia jednotlivých ústavných orgánov, a aj keď hovoríme, že úrad ombudsmana je tu pre parlament jeho oči, uši, ale z hľadiska ústavného postavenia proste tu nie je vzťah nadriadenosti, podriadenosti. A tu nie je vzťah, že parlament kontroluje ombudsmana, tak ako je to v prípade vlády. To znamená, to uznesenie z minulého roka proste je v rozpore s ústavou a tam nie je o čom podľa mojej mienky špekulovať, či niečo mala alebo nemala pani verejná ochrankyňa práv urobiť. Ja si myslím, že tu je princíp a ten princíp je ústavnosť a podľa toho by sme sa všetci mali správať, jak parlament, tak ostatné inštitúcie. To isté sa v zásade týka aj zabezpečenia riadneho chodu fungovania. Všetko je otázka priorít. A pokiaľ nie sú peniaze na inštitút ombudsmana, tak tým aj vláda a parlament proste vyjadruje nejakú prioritu, kde má postavené ľudské práva v prvom rade, pretože táto inštitúcia niečo reprezentuje. A nie, nemôže čerpať eurofondy, pretože jednoducho nevykonáva konkrétne opatrenia v teréne, nezabezpečuje nejaký konkrétny výkon. Tá inštitúcia je tu nato, aby mapovala stav a dávala odporúčania, ako treba možno meniť stav vecí, vláde a parlamentu, prípadne iným inštitúciám. Čiže na to je úrad ombudsmana. Že asi najskôr si musíme nejak upratať v tých ústavných kompetenciách a potom môžme dávať takéto návrhy. Ďakujem.
Laššáková, Jana, doterajšia podpredsedníčka NR SR (2016-03-23):
Pán poslanec Milan Panáček.
Osuský, Peter, poslanec NR SR (2014-02-07):
Ďakujem pekne. Práve naopak, milý Jozef, ono je to presne tak, že ten Vilček, ale i iní ľudia, ktorí do Ameriky odišli, robia tam úspešných lekárov, napríklad evidentne viem, že lekárskej fakulte prostredníctvom ctenej pani prodekanky Ostatníkovej umožnili iks študentom slovenským ísť na stážový pobyt do Spojených štátov. A musím teda povedať, že i toto sa deje. Ale znova, je to trošku mimo meritu predkladaného zákona, ktorý je záslužný a dobrý, ale nemôžeme sa spoliehať na veľkorysosť a dácnosť krajanov, lebo tí ju aj tak veľmi často aj neukazujú. Ale toto je niečo, čo sa týka našich možností a našej povinnosti poskytnúť to občanom, ktorí na to presne v súlade s pravidlami hry majú nárok. A to, či nám krajania niečím prispejú, či neprispejú, to je samozrejme úplne iná téma, ale ešte raz, tento zákon je dobrým zákonom, dobrým návrhom a jediné, čo s ním treba urobiť, je to, aby sa stal štandardným, poctivým, nárokovateľným zdrojom podpory pre tých, ktorí na ňu majú nárok a poctivo študujú.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-09-06):
Ďakujem aj ja. Ctení páni poslanci, dovoľte, aby som uviedol v prvom čítaní vládny návrh zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení zákona č. 556/2010 Z. z., ktorý na svojom rokovaní v auguste 10. augusta 2011 schválila vláda a prijala k nemu uznesenie č. 500. Tento návrh zákona je prvým systémovým opatrením podpory a rozvoja cestovného ruchu na lokálnej, regionálnej a národnej úrovni na Slovensku. Je postavený na motivačnom princípe pri zachovaní dobrovoľnosti združovania, ktorej cieľom je združovať, spájať kľúčové subjekty v cestovnom ruchu: obce, samosprávne kraje, podnikateľské subjekty, štátne inštitúcie a podobne. Zákonom sa vytvárajú rámcové a právne podmienky pre vznik, riadenie a systémové financovanie organizácií tzv. destinačného manažmentu. Novela zákona a jej implementácia by mala priniesť významný kvalitatívny posun riadenia cestovného ruchu na Slovensku. Tento návrh zákona sa zameriava na dve dôležité oblasti. Jednou z nich je eliminovať možnosť a hrozbu prekročenia odhadovaných nárokov na štátny rozpočet v nasledujúcich rokoch. Pre tento účel bola ako hlavný ukazovateľ použitá vybratá daň za ubytovanie, teda údaj, ktorý je nespochybniteľný, overiteľný, pričom je možné z neho v dostatočnej miere predvídať výber daní za ubytovanie aj na roky nadchádzajúce. Ďalšou dôležitou úpravou zákona je poskytnúť možnosť obciam združovať sa aj bez toho, aby spolu nevyhnutne katastrálne hraničili. To dovolí spájať sa obciam na území, v ktorých sa nachádzajú turistické atraktivity, s takými obcami, ktoré poskytujú ubytovanie, ubytovacie kapacity. Predkladaný návrh zákona je v súlade s Ústavou Slovenskej republiky, ústavnými zákonmi, ostatnými zákonmi a medzinárodnými zmluvami, ktorými je Slovenská republika viazaná. Tento návrh zákona bude mať dopad na štátny rozpočet, na rozpočty obcí a rozpočty vyšších územných celkov, ale bude mať aj pozitívny dopad na zamestnanosť a na podnikateľské prostredie. Finančný, ekonomický, environmentálny vplyv a vplyv na zamestnanosť a na podnikateľské prostredie sú uvedené v doložke vybratých vplyvov. Vážená snemovňa, dovoľujem si vás požiadať o podporu pri prerokúvaní predloženého vládneho návrhu zákona a o jeho schválenie. Ďakujem pekne.
Glváč, Martin, podpredseda NR SR (2017-05-10):
Ďakujem. S reakciou pani poslankyňa Kaščáková, nech sa páči. Zatlačte, máte procedurálny. Nech sa páči.
Šeliga, Juraj, podpredseda NR SR (2020-07-10):
Ďakujem pekne. Vyhlasujem rozpravu za skončenú. Chcete zaujať stanovisko? Nech sa páči.
Andrejuvová, Anna, poslankyňa NR SR (2022-11-08):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje návrh zákona na prerokovanie výborom: ústavnoprávnemu výboru, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre obranu a bezpečnosť. Ďalej, aby za gestorský výbor určila hlasovaním Výbor Národnej rady pre obranu a bezpečnosť a aby sa predmetný návrh zákona, aby predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
V. Veteška, podpredseda NR SR: (2006-03-15):
(Hlasovanie.) Prítomných je 132 poslancov, za 126, proti 0, zdržali sa 6. Konštatujem, že sme rozhodli o pridelení na prerokovanie vo výboroch a určili lehoty a gestorský výbor. Teraz ideme hlasovať o bode 5, a to o vládnom návrhu zákona, ktorým sa mení a dopĺňa zákon č. 258/2001 Z. z. o spotrebiteľských úveroch a o zmene a doplnení zákona Slovenskej národnej rady č. 71/1986 Zb. o Slovenskej obchodnej inšpekcii v znení neskorších predpisov (tlač 1491). Pán poslanec Horák uvedie návrh hlasovania. V. Horák, poslanec: Ďakujem, pán predsedajúci, za slovo. Prosím, dajte hlasovať o tom, že Národná rada sa uzniesla, že prerokuje tento návrh zákona v druhom čítaní.
Hort, Milan, podpredseda NR SR (2011-03-30):
Pán poslanec Pavol Goga, nech sa páči.
P. Hrušovský, predseda NR SR: (2005-05-24):
(Hlasovanie.) 136 prítomných, 26 za, 29 proti, 81 sa zdržalo. Návrh sme neschválili. Teraz budeme hlasovať o poslednom podanom pozmeňujúcom návrhu pánom poslancom Vavríkom. Páni poslanci, hlasujeme. (Hlasovanie.) 139 prítomných, 134 za návrh, 5 sa zdržalo. Návrh pána poslanca Vavríka sme schválili. Tým sme odhlasovali všetky pozmeňujúce návrhy zo spoločnej správy, ako aj návrhy, ktoré podali poslanci v rozprave. Nech sa páči, pán spoločný spravodajca.
D. Čaplovič, podpredseda vlády SR: (2008-05-16):
Tento zákon sleduje, reagujúc na vývoj, najmä úpravu problematiky uplatňovania podmienok účasti uchádzačov alebo záujemcov týkajúcich sa finančného a ekonomického postavenia a technickej alebo odbornej spôsobilosti, ako aj kritérií na vyhodnocovanie ponúk, čím sa sleduje zabránenie opakujúcich sa nedostatkov v procese verejného obstarávania, najmä používania referencií ako kritéria na vyhodnotenie ponúk. Upresňujú sa, ctené dámy, vážení páni, tiež niektoré ustanovenia zákona o verejnom obstarávaní v zmysle smerníc Európskeho spoločenstva pre oblasť verejného obstarávania. Reaguje sa aj na skutočne nevyhnutné požiadavky, ako som to v úvode už povedal, vyplývajúce z aplikačnej praxe. Vážené pani poslankyne, vážení páni poslanci, keďže som v prvom čítaní obšírnejšie hovoril o tomto návrhu zákona, teraz v tej stručnosti som uviedol tie základné, prioritné, významné zmeny. Dovoľte, aby som sa uchádzal o vašu dôveru pri predkladaní tohto zákona v druhom a treťom čítaní a podporu jeho schválenia. Súčasne by som si dovolil pripomenúť, že tie návrhy, ktoré sú obsiahnuté v spoločnej správe gesčného výboru, ktorú tu bude predkladať pán poslanec Pelegrini ako spravodajca, s týmito návrhmi sa stotožňujem. Ďakujem vám za pozornosť.
Žiga, Peter, podpredseda NR SR (2024-12-02):
Dobré ráno, kolegyne, kolegovia, otváram rokovanie 25. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť 42 poslancov k prerokovaniu návrhu na vyslovenie nedôvery členovi vlády Slovenskej republiky Matúšovi Šutajovi Eštokovi, poverenému riadením ministerstva vnútra. Máme to uvedené ako tlač 630. (Bod programu: návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Matúšovi Šutajovi Eštokovi, poverenému riadením Ministerstva vnútra Slovenskej republiky , tlač 630.) Pred tým, ako otvoríme schôdzu, prosím, aby sme sa prezentovali a zistili, či sme schopní sa uznášať. (Prezentácia.) Konštatujem, že je prítomných 62 poslancov, Národná rada teda nie je schopná sa uznášať, pretože nie je prítomná nadpolovičná väčšina všetkých poslancov. Odkladám začiatok schôdze o 30 minút, kedy opäť zistím prítomnosť poslancov. V prípade, že nebude prítomná nadpolovičná väčšina všetkých poslancov, odložím začiatok schôdze na ďalší rokovací deň. Ďakujem pekne zatiaľ. (Prerušenie rokovania o 9.02 hodine.) (Pokračovanie rokovania o 9.32 hodine.)
Jurinová, Erika, podpredsedníčka NR SR (2014-03-25):
Otváram všeobecnú rozpravu. Do rozpravy som dostala jednu písomnú prihlášku. Prihlásila sa pani poslankyňa Lucia Žitňanská. Týmto jej zároveň dávam slovo.
Hort, Milan, podpredseda NR SR (2011-06-29):
Ďakujem pekne. Dávam slovo teraz spoločnému spravodajcovi predsedovi výboru pre hospodárstvo, výstavbu a dopravu pánovi poslancovi Stanislavovi Janišovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
Kotleba, Marian, poslanec NR SR (2020-11-03):
Nie sú, nie sú, nie sú.
Paška, Pavol, predseda NR SR (2013-06-26):
(Hlasovanie.) 144 prítomných, 80 za, 2 proti, 62 sa zdržalo. Tieto body zo spoločnej správy sme schválili.
P. Paška, predseda NR SR: (2010-05-26):
(Hlasovanie.) 113 prítomných, 36 za, 32 proti, 43 sa zdržalo, 2 nehlasovali. Návrh sme neschválili.
Jarjabek, Dušan, poslanec NR SR (2011-03-31):
Vážená pani premiérka, vážený pán minister, dámy a páni, interpelujem pána ministra kultúry vo veci výpredaja lukratívnych budov v centre Bratislavy, ktoré chystá minister kultúry Slovenskej republiky. Osem kultúrnych inštitúcií chce presťahovať ministerstvo kultúry do bývalých Hurbanových kasární, kde má vzniknúť nové multifunkčné kultúrne centrum. Na opravu a celkovú úpravu bude ministerstvo potrebovať niekoľko miliónov eur. Podľa odhadu ministerstva obrany by si len bežná rekonštrukcia vyžiadala finančné náklady do výšky 6,6 mil. eur. Otázka pre pána ministra: Má ministerstvo kultúry v rozpočte vyčlenené prostriedky na tento účel? Budovy inštitúcií – Dom umenia Národného osvetového centra, dom Ústredia ľudovej a umeleckej tvorby, budovy hudobného centra folklórneho súboru Lúčnica a prvého sídla rozhlasu sa nachádzajú v lukratívnej a v najdrahšej zóne na Slovensku. V zmysle zákona č.378/1993 Z. z. § 8 ods. 1 majetok štátu, ktorý neslúži správcovi na plnenie úloh v rámci predmetu jeho činnosti alebo v súvislosti s ním, je správca povinný ponúknuť štátnej, rozpočtovej alebo príspevkovej organizácii na plnenie úloh, ktorej by majetok štátu mohol účelne slúžiť. Ak o ponúknutý majetok nie je záujem, správca postupuje v zmysle § 9 až § 11 zákona, je to prevod správy alebo prevod vlastníctva, odpredaj prebytočného majetku štátu. Budovy inštitúcií plánuje ministerstvo kultúry Slovenskej republiky v zmysle zákona č. 278/1993 Z. z. o správe majetku štátu v znení zmien a doplnkov vyhlásiť za prebytočný majetok štátu a následne ponúknuť na predaj. Otázka na pána ministra kultúry: Plánuje ministerstvo kultúry prevod správy majetku z jednotlivých inštitúcií na ministerstvo kultúry, nakoľko v zmysle zákona prebytočnosť majetku štátu vyhlasuje správca majetku štátu, zákon č. 278 a 93 v znení zmien a doplnkov? Po druhé, plánuje ministerstvo kultúry budovy najskôr predať a potom uskutočniť rekonštrukciu priestorov bývalých Hurbanových kasární? Ak áno, v akých priestoroch budú dotknuté organizácie vykonávať svoju činnosť v zmysle svojich zriaďovacích listín? Po tretie, ak zostanú dočasne, na akú dobu vo svojich priestoroch budú platiť okrem prevádzkových nákladov aj nájomné? A z akých prostriedkov? Má ministerstvo kultúry na tie účely vyčlenené v rozpočte prostriedky? Predpokladaná novelizácia bývalých, resp. predpokladaná renovácia bývalých Hurbanových kasární by sa mala začať až v roku 2014. Otázka na ministra kultúry: Kedy ministerstvo kultúry plánuje vyhlásiť ponukové konanie na prebytočný majetok štátu? Ďalšia otázka: Kedy plánuje minister kultúry vyhlásiť verejnú súťaž na rekonštrukciu bývalých Hurbanových kasární?
Zelník, Štefan, poslanec NR SR (2011-04-05):
Som poslancom mestského zastupiteľstva, zástupca primátora, nemôžem hlasovať. Ďakujem.
Baška, Jaroslav, poslanec NR SR (2010-07-08):
Sľubujem. (Potlesk.)
Pčolinský, Peter, podpredseda NR SR (2022-12-08):
Ďakujem, pán podpredseda. Skôr ako spravodajca pristúpi, dovoľte, aby som privítal na balkóne bývalú poslankyňu Národnej rady a donedávna starostku obce Nižný Hrabovec pani Marcelu Pčolinskú. (Potlesk.) Dávam teraz slovo spravodajcovi, ktorého určil navrhnutý gestorský výbor pre hospodárske záležitosti, poslancovi Karolovi Galekovi.
M. Číž, podpredseda NR SR: (2007-03-29):
(Hlasovanie.) Prítomných 133 poslancov, za návrh 130 poslancov, zdržali sa 3 poslanci. (Potlesk.) Konštatujem, že sme schválili návrh novely zákona č. 39/1993 Z. z. o Najvyššom kontrolnom úrade Slovenskej republiky. Teraz prosím spoločného spravodajcu z výboru pre pôdohospodárstvo, životné prostredie a ochranu prírody poslanca Zsolta Simona, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 194/1998 Z. z. o šľachtení a plemenitbe hospodárskych zvierat a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tak ako to máme v tlači 182. Pán poslanec, máte slovo.
Glváč, Martin, podpredseda NR SR (2016-09-21):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku, pýtam sa, či sa chce niekto prihlásiť do rozpravy ústne. Okrem navrhovateľa a spravodajcu nikto, ukončujem možnosť sa prihlásiť do rozpravy. Nech sa páči, pán poslanec Mihál.
Bugár, Béla, podpredseda NR SR (2017-10-11):
Pán poslanec Osuský, netelefonujte!
Blaha, Ľuboš, podpredseda NR SR (2023-12-07):
Ďakujem pekne, pán poslanec. Teraz dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Petrovi Šucovi. Nech sa páči, pán poslanec.